vander voirs tafelen weghen gehadt ende ontfanghen heeft
sceldende de voirs momboen inden name der voirs tafele
den voirs gielisen volcomelic quijte van all des zij hem alse
henren rentmeester souden hebben moegen eyschen vande tijde
voirscr behalven van vijfendertich mudden rogs der maten va
loeven die hij der voirs tafelen vanden selven tijde tachter
en sculdich blijft daer tegen dat hem oic toebehoiren alle
achtstellighe ende verlette pachten renten tsijze ende schulden
bynnen den voirs tide gevallen en ombetailt uutstaende vanden
renten pachten chijse ende goeden der voirs tafelen toebehoiren
en oic alle tcoren liggende alsnu opten zolde bynne svors heylichs
gheests huyse eisd
It jan ghijs geheten van ghempe woenen te quaderebbe en jan bock
riembesleghe woenen te loeven inde parijsstrate hebben geloeft ind
h lodewijcken pynnoc ridde meye te loeven tot zijnre manissen alhier
inder hachten weder te bringhen en te leven janne en mertene kynde
Vacat
svoirs jans ghijs die nu alhier inder hachten zijn om zeke optichte
die de selve meye op hen hebben mach zijn Ende wairt dat in
tvoirs leven gebreck wae zo hebben geloeft de voirs jan ghijs
de vader en jan bock ongesundert dair voe op te leggen en te
betalen tot behoef m gened hn tshtoghen hondert rijnsch guld
et pmus cor abs ouder aug viii
It van alsulker aenspraken alse jan cluppel gedaen heeft op willem zwanfs
van dat hij anderwile met meer anden gewapender hand ende strijtghier
alhier ten huyse desselfs jans inde herberghe geheten den sloetel come
soude zijn cloppende voer vriend en ingelaten zijnde soude de
selve willem den voirs janne hebben willen evelen van zijne live
en dat niet gedoen konnende sloech hij daer ontwee alrehande
huysraed desselfs jans en ontleyde hem daer uut zeke gerasteerde
pde biedende dese pointen metten minsten te thoenen eysschende
des ter beternissen zeke weeghe oft alsulke betnisse alse de
scepen wisen souden c Dair op de voirs willem dede zegghen
datmen des ov hem nummeer thoenen en soude bieden nochtans
dairaf zijnen eed ende onschout zo verre hem des noet wae c
So dat na aensprake en verantwden daenlegge tsijnen bethoene
gewijst wairt en dat aengehoirt hebben de scepen van loeven gewijst
voer een voniss dat de voirs willem outg ongehouden zijn sal
van alsulker aenspraken alse de voirs jan te hemwt gedaen heeft
Act in pleno scampno aug viii